ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ്

ഭാരത സർക്കാരിന്റെ ഉടമസ്ഥതയിലുള്ള എണ്ണക്കമ്പനികളിൽ ഒന്നാണ് മുംബൈ ആസ്ഥാനമായുള്ള ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ് (എച്ച്പിസിഎൽ). ഇന്ത്യയിലെ പൊതുമേഖലാ കമ്പനികളിൽ 25% വിപണി പങ്കാളിത്തവും ശക്തമായ മാർക്കറ്റിങ് ഇൻഫ്രാസ്ട്രക്ചറും ഈ സ്ഥാപനത്തിനുണ്ട്. എച്ച്പിസിഎല്ലിന്റെ 51.11% ഓഹരികളും ഓയിൽ ആൻഡ് നാച്വറൽ ഗ്യാസ് കോർപ്പറേഷന്റെ കൈവശമാണ്. ഫോർച്യൂൺ 2016ൽ പ്രസിദ്ധീകരിച്ച ലോകത്തിലെ ഏറ്റവും വലിയ കോർപ്പറേഷനുകളുടെ പട്ടികയിൽ 367ആം സ്ഥാനത്താണ് ഹിന്ദുസ്ഥാൻ പെട്രോളിയം. ഉൽപ്പന്നങ്ങൾ പെട്രോൾ ഡീസൽ ലൂബ്രിക്കൻറുകൾ ദ്രവീകൃത പെട്രോളിയം വാതകം വിമാന ഇന്ധനം ഇമ്മൽഷൻസ് റിഫൈനറികൾ ഇന്ത്യയിൽ നിരവധി എണ്ണ ശുദ്ധീകരണശാലകൾ എച്ച്പിസിഎല്ലിനുണ്ട്. അതിൽ ചിലത് ചുവടെ നൽകുന്നു. മുംബൈ റിഫൈനറി: 7.5 ദശലക്ഷം മെട്രിക് ടൺ ശേഷി വിശാഖപട്ടണം റിഫൈനറി: 8.3 ദശലക്ഷം മെട്രിക് ടൺ ശേഷി മംഗലാപുരം റിഫൈനറി പെട്രോകെമിക്കൽസ് ലിമിറ്റഡ്: 9.69 ദശലക്ഷം മെട്രിക് ടൺ ശേഷി (എച്ച്പിസിഎൽ 16.65 ശതമാനം ഓഹരികൾ). ഗുരു ഗോബിന്ദ് സിംഗ് റിഫൈനറി : 9 ദശലക്ഷം മെട്രിക് ടൺ ശേഷി (എച്ച്പിസിഎൽ, മിത്തൽ എനർജി എന്നിവയ്ക്ക് 49 ശതമാനം ഓഹരികൾ ഉണ്ട്). ബാർമർ റിഫൈനറി: 9 ദശലക്ഷം മെട്രിക് ടൺ ശേഷി. രാജസ്ഥാൻ സർക്കാരുമായി ചേർന്നുള്ള സംയുക്ത സംരംഭമാണ് ഇത്. അവലംബം